ઓક્યુપેશનલ થેરાપીસ્ટ હાઇપર એક્ટિવ ચાઇલ્ડ સાથે કામ કરતા હોય છે. હાઇપર એક્ટિવ ચાઇલ્ડ બીજા બાળકો મારે, પોતાને નુકસાન પહોંચાડે અથવા કોઇ સાથે વાત કર્યા વગર એક જગ્યાએ શાંતિથી બેસે અને લોકો સાથે આઇ કોન્ટેક્ટ ના કરે તેવા હોય છે. આવા બાળકોને સેન્સેરી ઇન્ટીગ્રેશન થેરાપી આપવામાં આવે છે. ઓક્યુપેશનલ થેરાપી વિશે લોકોમાં જાગૃતિ નથી. બાળકના જન્મ પછી જો તે તરત રડે નહિ અથવા ડિલીવરી સમયે કોઇ સમસ્યા ઉદ્દભવી હોય તો બાળક આવું જન્મી શકે છે. નાની ઉંમરે જો બાળકને યોગ્ય સારવાર આપવામાં આવે તો તેની મહદંશે સારવાર થઇ શકે છે તેમ ઓક્યુપેશનલ થેરાપીસ્ટ ડૉ. પ્રિયા દેસાઇએ શહેરની ઉર્મી સ્કૂલ ખાતે દિવ્યાંગો માટે શરૂ કરવામાં આવેલા સેન્સરી રૂમ સહિતના રિસર્ચ અને થેરાપી સેન્ટરના ઉદ્ઘાટન સમયે જણાવ્યું હતું. ઉદ્ઘાટન બાદ દિવ્યાંગ બાળકોને વિવિધ ટ્રેનિંગ આપવાની શરૂઆત કરવામાં આવી હતી. જેમાં બ્લેકરૂમને પ્રાથમિકતા અપાઇ હતી.